हनीमून पर सेक्स से कतराता था पति, राज खुला तो उड़ गए होश – Aaj Ki Khabar
हनीमून पर सेक्स से कतराता था पति, राज खुला तो उड़ गए होश
गौतमबुद्धनगर। दिल्ली से सटे नोएडा में एक शादीशुदा महिला ने अपने पति पर नपुंसक होने का सनसनीखेज आरोप लगाया है। महिला ने अपने पति और ससुरालीजनों पर धोखा देने का आरोप लगाते हुए महिला थाने में केस दर्ज कराई है। उसने पति से तलाक के साथ ही शादी का खर्च मांगा है।
महिला नोएडा के सेक्टर 12 की रहने वाली है। नवंबर 2015 में महिला की शादी सेक्टर 51 के केंद्रीय विहार में रहने वाले एक शख्स से हुई। महिला ने बताया कि शादी के बाद वे हनीमून के लिए गोवा गए, जहां उसे अपने पति के नपुंसक होने की बात पता चली। महिला ने बताया कि उसका पति शारीरिक संबंध बनाने से कतराता था।
महिला ने कहा कि कुछ दिन बाद मैं अपने ऑफिस के काम में बिजी रहने लगी, लेकिन पति को डॉक्टर से मिलने की सलाह दी। इसके बावजूद उन्होंने हमेशा इस बात को नजरअंदाज किया। महिला ने यह भी आरोप लगाया कि पहले पति दिन में ऑफिस जाते थे, लेकिन बाद में उन्होंने नाइट शिफ्ट में काम करना शुरू कर दिया। वह देर रात आते और बिना बातचीत किए सो जाते थे।
महिला थाना प्रभारी अंजू तेवतिया ने बताया कि महिला की तहरीर के आधार पर आरोपी पर आईपीसी की धारा 498ए और 420 के तहत केस दर्ज किया गया है। दोनों को काउंसलिंग के लिए बुलाया गया है। यदि महिला का पति इलाज के लिए मान जाता है, तो मामला सुलझ जाएगा, वरना दोनों कानूनी विकल्प देख सकते हैं।
Related Topics:नोएडा हनीमूनपति का राजपति नंपुसकसंबंध से कतराता था पतिसेक्स से कतराता था पतिहनीमून पर पति निकला नंपुसकहनीमून राज
सर्वोच्च न्यायालय का न्यायमूर्ति कर्णन की सजा स्थगित करने से इनकार